《和伯瞻郎中登郡城北楼》
宋代·杨杰

楼上高吟思入微，白云随步拂人衣。几行塞雁断不断，千里客帆归未归。

仓廪稻粱知国富，弟兄疆境乐家肥。望中孰谓长安远，路去江南只数圻。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。